देखते-देख्ेाते गुड़िया सातवीं कक्षा में आ गई थी और मैं भी स्कूल की पढ़ाई पूरी कर काॅलेज में आ गई थी। हमारी और बुआ की उम्र में फर्क होने के बावजूद हमदोनों में काफी दोस्ती हो गई थी। हम घंटों आपस में बातें किया करते थे। स्कूल से आने के बाद बुआ गुड़िया को लेकर हमारे घर आ जाया करती थीं और रात होने पर ही घर जाती थीं। तब तक उनके पिता ट्यूशन पढ़ाकर घर लौट आया करते थे। लेकिन इधर कुछ दिनों से रघुनाथ बाबू घर पर ही ट्यूशन पढ़ाने लगे थे। इस कारण बुआ का हमारे घर आना बिल्कुल ही बंद हो गया था। कभी-कभार मैं ही बुआ के घर चली जाया करती थी।